ഹിജാബ് ധരിച്ച ദുര്ഗാദേവിയുടെ ചിത്രം ബംഗാളില് പ്രതിഷേധം ശക്തമാകുന്നു കൊല്ക്കത്ത : ഹിജാബ് ധരിച്ച ദുര്ഗാദേവിയുടെ ചിത്രം വരച്ച ബംഗാളി ചിത്രകാരന് സനാതന് ഡിന്ദയ്ക്കെതിരെ വ്യാപക പ്രതിഷേധം . അടുത്ത മാസത്തെ ദുര്ഗാപൂജ ആഘോഷങ്ങള്ക്ക് മുന്നോടിയായാണ് സനാതന് വിവാദമായ ചിത്രം വരച്ചത് . ഹിജാബ് ധരിച്ച് മുഖം മറച്ച സ്ത്രീയുടെ ചിത്രമാണ് സനാതന് ഫേസ്ബുക്കില് പോസ്റ്റ് ചെയ്തത് . ഒപ്പം മാ ആഷെന് എന്ന അടിക്കുറിപ്പും നല്കി. ദുര്ഗാദേവിയുടെ മാതൃഭവനത്തിലേക്കുള്ള പ്രവേശനത്തെക്കുറിച്ചുള്ള ബംഗാളി പരാമര്ശമാണ് മാ ആഷെന് എന്ന വാചകം. ദുര്ഗാപൂജ സമയത്ത് സന്തോഷം പങ്കുവെയ്ക്കാനും ഹിന്ദു വിശ്വാസികള് ഈ വാക്ക് ഉപയോഗിക്കാറുണ്ട്. ഇത്തരത്തില് ദുര്ഗാദേവിയെ അപമാനിക്കും വിധത്തില് ചിത്രം വരച്ച സനാതനെതിരെ ശക്തമായ പ്രതിഷേധവും ഉയരുന്നുണ്ട് . ബിജെപി മഹിളാ മോര്ച്ച വൈസ് പ്രസിഡന്റ് കെയ ഘോഷും ഇതിനെതിരെ രംഗത്തെത്തി . സനാതന് എന്ന കലാകാരന്റെ പേരിനെയും പലരും പരിഹസിക്കുന്നുണ്ട് . ഇനി എല്ലാ വിശ്വാസങ്ങളിലുമുള്ള സ്ത്രീകളും അവരുടെ വിശ്വാസത്തെ പരിഗണിക്കാതെ ഹിജാബ് ധരിക്കാന് നിര്ബന്ധിതരാകുമെന്നും സോഷ്യല് മീഡിയ വിമര്ശിക്കുന്നുണ്ട് .